Sojuz 3
Sojuz 3 (vene keeles Союз 3) on Nõukogude kosmoseprogrammi mehitatud kosmoselend, mis algas 26. oktoobril 1968. Piloodiks oli 47-aastane Georgi Beregovoi, kes oli tol ajal vanim kosmoses käinud inimene. Kosmoselaev Sojuz 7K-OK tegi nelja ööpäeva jooksul 81 tiiru ümber Maa. Lennu eesmärk oli põkkuda mehitamata kosmoselaev Sojuz 2-ga. Kuigi kosmoselaevad kohtusid, põkkumist ei toimunud.